Hvem læser først? – biblioteket på udebane

Brønderslev Bibliotek har i løbet af året gjort sig mange erfaringer med læsefamilier gennem vores Læsefamilieprojekt med Josefine Ottesen og de 16 læsefamilier omkring bogen Helgi Daner. Familien er den største ikke læser gruppe ifølge Danmark Læser segmentundersøgelsen, hvilket Læsefamilieprojektet understøtter. Der er ingen tvivl om at familien er en stor potentiel brugergruppe hvor vi som bibliotek har en stor opgave med at skabe gode læseoplevelser i familierne. Derfor vil vi gennem Lynpuljen gerne gå videre med nye typer af familier og herigennem udvikle metoder til læseoplevelser koblet på andre familiefællesskaber eksemplificeret i sportsfamilierne.

For at læse mere om Læsefamilierne kan projektleder Louise Eltved Krogsgård kontaktes på louise.eltved.krogsgaard@99454545.dk eller følg projektet på

<http://bf.dk/FagmagasinetPerspektiv/DelDinViden> eller [www.facebook.com/helgidaner](http://www.facebook.com/helgidaner)

**Optakt til sportsfamilien**

Familierne ved det er både godt og vigtigt at læse, men hvornår og hvad skal der læses? Det er den udfordring vi vil arbejde med i projektet, vores udgangspunkt er at biblioteket møder læserne på deres hjemmebane og efter deres spilleregler. Her er det bibliotekets opgave at imødegå familierne og designe læseoplevelser med succes koblet sammen med fodboldfællesskabet.

I vores foregående projekt har vi udvalgt familier som kunne se meningen med at læse i familien og lært at det for familierne er utrolig svært at finde noget at læse sammen. Inspirationen er langt væk fra familiernes hverdag netop derfor tager projektet udgangspunkt i steder familierne allerede bruger meget af deres tid – nemlig de lokale sportsforeninger.

I en lille rundspørge i forbindelse med Læsefamilieprojektet lød det således:

• Jeg har ikke tid til læsning pga. arbejde, familieaktiviteter, projektet i hus, have og hobby

• Jeg læser mest faglitteratur, fordi det giver mig vigtig viden i forbindelse med mit arbejde

• Hvis jeg har lidt alene tid og skal hygge mig, foretrækker jeg tv, f.eks. en film eller sport eller evt.

 et spil på telefonen, konsol eller computer

• Jeg læser ikke boganmeldelser og kender generelt ikke rigtig til spændende bogtitler, så

 gevinsten ved at begynde på en tilfældig bog er meget uklar for mig

Selvom forundersøgelsen ikke er dokumenteret repræsentativ i større skala, mener vi at se en

tendens i udsagnene og har brugt dem i forbindelse med udviklingen af segmenteringen og

tilgangen til målgruppen, samt til aktiviteter, som skal foregå gennem projektet.

Det handler om at finde familierne der hvor de allerede er og trives og har en stærk identitet. Det handler om at give positive læseoplevelser og bygge videre på det som allerede er, som holdånd, fælles identitet og konkurrenceånd. Det handler om at koble dette univers til læsningen. En fordel ved at motivere familierne er også at sikre at næste generation får positive læseoplevelser og oplever biblioteket som en sjov medspiller. Undersøgelser viser at børn der bruger biblioteket får en bedre uddannelse, og i en kommune som Brønderslev er der brug for at styrke det generelle uddannelsesniveau.

**Gameplan for sportsfamilierne**

I Brønderslev Kommune er fodbold en stor sport og alle byer har deres lokale fodboldklub. Det betyder at der her er et etableret fællesskab. Som familie er det et af de steder der prioriteres i en travl hverdag og hvor der er et sports familie fællesskab. Det er ved at koble projektet på der hvor mennesker allerede mødes at vi tænker der er en vej ind til målgruppen.

**Udebanefordele vs hjemmebane?**

Tanken er, at biblioteket er på udebane og de lokale klubber har hjemmebanefordelen. Tre lokale hold får besøg af biblioteket med inspirerende foredrag og konkurrencer. Det hele ender ud i en lokal dyst i hallen, hvor der bliver det store opgør Brønderslevs kommunes byer imellem, ’Hvem læser først?’ Hjallerup, Dronninglund eller Brønderslev?

Brønderslev Bibliotek har fordelen at have et helt nyt mobilt bibliotek som kan rulles ud til sportsklubberne og dermed være bibliotek ved klubhusene. Det giver muligheden for at vise bibliotekernes samlede tilbud i en lokal kontekst.

**Udfordringerne ved modstanderne?**

Biblioteket har ikke et godt kendskab eller samarbejde med fodboldklubberne. Desuden er vores erfaringer fra projektet ”Det gode liv i landområderne” at foreningslivet har travlt med egne planer og værdien fra biblioteket kan være svær at få øje på, det vil vi udfordre!

I innovationsworkshoppen i forbindelse med Danmark Læser deltog repræsentanter fra idrætslivet og de var med på at udvikle ideen med sportsfamilierne, hvilket er et godt afsæt for et nyt samarbejde med biblioteket.

Vi har kontakt til biblioteket i Frederikshavn og deres udfordringer og erfaringer fra samarbejdet med ishockeyklubben, vil blive inddraget i projektet som en sparringspartner omkring ide og erfaringsudveksling. Desuden er projektet inspireret af Clare McGread, kampagneleder i National Literacy Trust, og hendes erfaringer fra projektet Premier League Reading Stars, hvor fodboldspillere fungerer som rollemodeller for at motivere børn at læse gennem idoler fra fodboldverdenen.

**live transmissioner**

Vi vil her udvikle læseoplevelser koblet på andre fællesskaber her i samarbejde med lokale fodboldklubber, hvor events og tiltag foregår ude i klubberne og med dem som medarrangører. Ideen er at skabe formidling, der tager udgangspunkt i noget, de kender godt til i fodboldklubberne, nemlig en turnering. Det handler om konkurrenceånd, hvor vi er aktive sammen og mod hinanden. Det vil sige et lokalt mesterskab i læsning, hvor der dystes på paratviden fra de læste bøger. En turnering, hvor der er fodboldrelaterede præmier på højkant. Matchen flyttes således ind på de skrevne sider. Emnet er stadig det, de brænder for: fodbold. Stærke rollemodeller fra fodboldverdenen, vil inspirere til læsning via møde med fodboldhelte i de lokale fodboldklubber. Der lægges vægt på at pirre nysgerrigheden til nye genrer og læseoplevelser. Der skal tænkes i lydbøger, sms-noveller, trailere for bøger på mobiltelefoner og plug´n play løsninger.

**Kick-off**

Læs bogen – mød fodboldstjernen. Oplevelse både for voksne og børn i de lokale klubber. Hør

 hvad fodholdstjernen læser og mød ham på banen i din klub.

Turnering mellem byernes fodboldhold og deres fædre. Læs bogen og deltag i turneringen om paratviden – vind en tur til en AaB kamp og mød en AaB-helt

Anbefalinger fra kendte fodboldspillere til spændende læsning

Læs sms-bidder fra udvalgte fodboldbøger

**Modstandere, medspillere og klubånd**

I samarbejde med Kommunens fodboldklubber, Idrætssamvirke og gennem besøg i klubberne og relevant kommunikationsmateriale vil vi skabe kontakt til målgruppen og opmærksomhed omkring projektet. Vores erfaring er, at mange forældre er aktive og støtter op om deres barns fodboldaktiviteter. Vi er indstillet på, at der skal gøres en ihærdig indsats i ‘rekrutteringsfasen’, men i samarbejde med klubberne skal vi nok finde frem til de interesserede deltagere. Vi vil finde de rette ambassadører, der kan være med til at italesætte projektet lokalt.

**Mål**

• Styrke familiernes læseoplevelser gennem interessen for fodbold

• Skabe gode forbilleder for læsning blandt voksne og børn

• Koble sammenhængen mellem aktivitet i krop og sind – læsning og fodbold helt konkret

**Vores gameplan**

* Februar-maj: dialog med klubberne og gameplan for efterårets aktiviteter
* Maj/Juni: Opstart med besøg i klubberne og udvælgelse af deltagere samt løbende kontakt
* September: Aktiviteter i løbet af efteråret som sms-bidder, events og opfølgning
* Oktober: Turnering
* November: Vinderne på tur til fodboldklubben AaB

**Kampreportager**

Vi vil holde kontakt til de deltagende klubber og hold og fremadrettet være i dialog med dem om relevante arrangementer og nye udgivelser**.** Projektet skal give nye netværk og inspiration til hvordan der kan skabes læseoplevelser i nye arenaer med nye samarbejdspartnere. Det er en målgruppe vi ikke har megen viden om eller kontakt til, og gennem projektet skal der skabes VIP netværk til videre samarbejde. Projektet kan udvides til andre sportsgrene og foreninger og formidlingen af projektet vil give andre biblioteker konkrete anvisninger til at følge efter med lignende projekter.

**Taktik**

Vores erfaringer fra læsefamilierne er klare:

* Det skal være timet og tilrettelagt og pakket og klart så familierne let kan gå til det
* Der skal være møder med forfattere
* Det skal ikke være for mange krav og forpligtigelser, det skal være let i hverdagen
* Det skal hænge sammen med hverdagen, god forplejning
* Det skal foregå der hvor familierne mødes i forvejen